### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2024 har vedtaget Magistratens foranstående indstilling af 3. december 2024.

###

.

### Resume

Teknik og Miljø har den 3. oktober 2024 modtaget anmodning fra Aarhus Vand A/S om legalitetsgodkendelse af taksterne for drikkevand og spildevand i 2025.

[adresse] har pligt til at kontrollere, at Aarhus Vand A/S budgetterer med indtægter, som samlet set holder sig inde for den økonomiske ramme, som er fastsat af Vandsektortilsynet i medfør af §6 i Vandsektorloven. Dette vurderes at være tilfældet.

I 2025 hæver Aarhus Vand A/S taksten for drikkevand med 0,67 kr. pr. m3 kr. inkl. moms, mens den for spildevand hæves med 4,65 kr. pr. m3 kr. inkl. moms. Den samlede takststigning er således 5,32 kr. pr. m3 kr. inkl. moms, svarende til en stigning på 9,1%. De faste bidrag for vand på 812,5 kr. inkl. moms og vandafledning på 750 kr. inkl. moms fastholdes uændret i 2025.

For en gennemsnitlig husstand på 2,5 personer, vil takststigningen betyde en ekstraudgift på ca. 490 kr. pr. år inkl. moms.

### Beslutningspunkter

Det indstilles:

At 1) Byrådet legalitetsgodkender Aarhus Vand A/S’ takster for 2025 (jf. afgørelse i bilag 1).

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 03-12-2024

Ørni Hansen: 4

Fremsendes til [adresse] med bemærkning, at Magistraten i mødet den 3. december 2024 anbefaler, at byrådet tiltræder Magistratsafdelingen for Teknik og Miljøs indstilling af 22. november 2024.

Magistratsafdelingen for Teknik og Miljø udarbejder overblik over takststigninger på forsyningsområdet, med blik for den ordinære prisudvikling (for perioden 2021-2025).